Հավելված

Հրազդան համայնքի ավագանու
հունիսի 10-ի թիվ \_\_\_ որոշման

***ՀՐԱԶԴԱՆ ՀԱՄԱՅՆՔԻ 2026 ԹՎԱԿԱՆԻ ԲՆԱՊԱՀՊԱՆԱԿԱՆ ԾՐԱԳՐՈՎ ՆԱԽԱՏԵՍՎԱԾ ՄԻՋՈՑԱՌՈՒՄՆԵՐԻ ԻՐԱԿԱՆԱՑՄԱՆ ԱՌԱՋՆԱՅՆՈՒԹՅՈՒՆՆԵՐԸ ԵՎ ԴՐԱՆՑ ՖԻՆԱՆՍԱՎՈՐՄԱՆ ՀԱՄԱՄԱՍՆՈՒԹՅՈՒՆՆԵՐԸ***

**ԾՐԱԳԻՐ**

***ՀՐԱԶԴԱՆ ՀԱՄԱՅՆՔՈՒՄ ԲՆԱՊԱՀՊԱՆԱԿԱՆ ՎՃԱՐՆԵՐԻ ՀԱՇՎԻՆ ԻՐԱԿԱՆԱՑՎՈՂ ՄԻՋՈՑԱՌՈՒՄՆԵՐԻ***

1. ***ԾՐԱԳՐԻ ՀԱՄԱՌՈՏ ՆԿԱՐԱԳՐՈՒԹՅՈՒՆԸ և ՆՊԱՏԱԿՆԵՐԸ***

Ծրագիրը մշակելիս հաշվի է առնվել նախորդ տարիներին բնապահպանական վճարներից կատարված մասհանումների հաշվին համայնքում իրականացված ծրագրերը, ինչպես նաև ներկա պայմաններում առավել հրատապ լուծում պահանջող խիստ մտահոգող հարցերը:

Հրազդան համայնքի «Հրազդան Ցեմենտ Քորփորեյշն» ՓԲԸ և «Հրազդանի էներգետիկ կազմակերպություն (ՀրազՋԷԿ)» ԲԲԸ աշխատանքի արդյունքում մթնոլորտ արտանետվող նյութերի բացասական ազդեցությունը նվազեցնելու նպատակով անհրաժեշտություն է առաջացել մշակել բնապահպանական ծրագիր:

Իրականացվող ծրագրի գլխավոր նպատակն է հնարավորինս նվազեցնել շրջակա միջավայրի` մթնոլորտի վրա տնտեսական գործունեության վնասակար ներգործությունները` ապահովելով շրջակա միջավայրի և մարդու առողջության պահպանումը:

Կազմակերպությունների կողմից արտադրության վնասակար արտանետումների ցուցանիշը նվազեցնելու, կյանքի որակի բարելավման համար նպաստավոր պայմաններ ստեղծելու նպատակով` ծրագրի շրջանակում նախատեսվում է իրականացնել թվով 135 մշտադալար եղևնիների տնկման աշխատանքներ Հրազդան համայնքի մայթեզրերի հողածածկ հատվածում: Որի արդյունքում տվյալ հատվածի մայթերը կբարեկարգվեն:

Վնասակար արտանետումներն իրենց բացասական ազդեցությունն են թողնում բնակչության առողջության վրա, մասնավորապես` համայնքում տարածված են սիրտ-անոթային խնդիրների հետ կապված հիվանդությունները: Այդ պատճառով մշտադալար եղևնիների թվի ավելացումը ունի ինչպես բնապահպանական, այնպես էլ առողջապահական կարևորություն, քանի որ սոճիները կենսական էներգիա են հաղորդում, որը բուժում է մի շարք նյարդային և այլ խրոնիկ հիվանդություններ, արդյունքում` համայնքում կբարելավի կյանքի որակը:

Բնապահպանական հիմնախնդիրների լուծման արդյունքների շահառուները Հրազդան համայնքի բնակչությունն է:

**ԾՐԱԳՐԻ ԻՐԱՎԱԿԱՆ ՀԻՄՔԵՐԸ**

 Ծրագիրն իրականացվելու է Հրազդան համայնքի վարչական տարածքում գործող ձեռնարկությունների կողմից արտադրական գործունեության հետևանքով շրջակա, այդ թվում օդային ավազան վնասակար նյութերի արտանետման և սպառման թափոնների սահմանված կարգով տեղադրման, շրջակա միջավայր վնասակար նյութերի և միացությունների արտանետման համար բնապահպանական վճարներից, համայնքին կատարված մասհանումների միջոցներով:

 Ծրագրի իրականացման համար բնապահպանական վճարներից հաշվարկված մասհանումները չբավարարելու դեպքում, համայնքն իր միջոցներից լրացուցիչ հատկացումներ կկատարի ծրագրի իրականացման համար:

1. ***ԾՐԱԳՐԻ ԻՐԱԿԱՆԱՑՄԱՆ ԱՐԴՅՈՒՆՔՆԵՐԸ, ԺԱՄԿԵՏՆԵՐՆ ՈՒ ԾԱԽՍԵՐԸ.***

Ծրագրի շրջանակում նախատեսվում է իրականացնել ծառատնկում Հրազդան համայնքի տարածքում

Աշխատանքների նախահաշվային ընդհանուր արժեքը կազմում է 9 011 100 (ինը միլիոն տասնմեկ հազար մեկ հարյուր) ՀՀ դրամ: Ծրագրի շրջանակում լրացուցիչ ծախսերի առաջացման դեպքում, համայնքն իր միջոցներից լրացուցիչ հատկացումներ կկատարի` ծրագրի ամբողջական իրականացման համար:

Աշխատանքների մեկնարկը կտրվի 2026 թվականի ապրիլ ամսվանից:

Հաշվի առնելով, որ վերոհիշյալ ծրագրի իրականացումը կնպաստի համայնքի բնապահպանական հիմնախնդիրների լուծմանը, օդի աղտոտվածության նվազեցմանը խնդրում ենք քննարկել և մեր համայնքին տրամադրել ֆինանսական միջոցներ` ծրագրերի իրականացման համար:

**ՀԱՄԱՅՆՔԻ ՂԵԿԱՎԱՐ` ՍԵՎԱԿ ՄԻՔԱՅԵԼՅԱՆ**

 ***Կատ.` Վանուհի Բարեղամյան***

 ***Հեռ. ` (060)704051***

***ՀՐԱԶԴԱՆ ՀԱՄԱՅՆՔԻ ԲՆԱԿԱՆ ՄԻՋԱՎԱՅՐԻ ՊԱՀՊԱՆՄԱՆ ԵՎ ԱՌՈՂՋՈՒԹՅԱՆ ԱՌԱՋՆԱՅԻՆ ԿԱՆԽԱՐԳԵԼՄԱՆՆ ՈՒՂՂՎԱԾ ՄԻՋՈՑԱՌՈՒՄՆԵՐԻ ԾՐԱԳԻՐ***

|  |  |  |
| --- | --- | --- |
|  | ***3. Ìñ³·ñÇ Ï³éáõóí³ÍùÁ*** | ***4. ²ÝóÏ³óíáÕ ³ñ¹ÛáõÝù»ñÇ ã³÷³ÝÇßÝ»ñ*** |
| *Ընդհանուր նպատակը* | *Համայնքի բնական միջավայրի պահպանման խնդիրների լուծում* | *Կանաչապատ տարածքների բարեկարգում և ավելացում* |
| *Իրականացման նպատակը* | *Համայնքի բնապահպանական, սանիտարական վիճակի բարելավում* | *Կբարելավվի համայնքի բնապահպանական վիճակը:* |
| *Ակնկալվող արդյունքները* | *Թվով 135մշտադալար եղևնիների տնկման աշխատանքներ Հրազդան համայնքի մայթեզրերի 1500 մ հողածածկ հատվածում ծառերի տնկման աշխատանքների իրականացում:* | *Նախատեսվում է իրականացնել թվով 135մշտադալար եղևնիների տնկման աշխատանքներ Հրազդան համայնքի մայթեզրերի հողածածկ հատվածում` 1500մ: Մշտադալար եղևնիների թվի ավելացումն ունի ինչպես առողջապահական, այնպես էլ բնապահպանական կարևորություն, քանի որ սոճիները կենսական էներգիա են հաղորդում, որը բուժում է մի շարք նյարդային և այլ խրոնիկ հիվանդություններ:**Արդյունքում կբարելավի համայնքում կյանքի որակը:* |
| *Ակնկալվող արդյունքներին հասնելու համար անհրաժեշտ միջոցառումները* | *Բնապահպանական միջոցառումներ`*9 011 100 *ՀՀ դրամ արժողությամբ կամ նախատեսված գումարի 100%,* | *Կատարման ժամկետները`**01.04.2026- 01.05.2026* |

***5. Հրազդան համայնքի 2026 թվականի բնապահպանական ծրագրով նախատեսված միջոցառումների իրականացման առաջնայնությունները և դրանց ֆինանսավորման համամասնությունները***

|  |  |  |  |
| --- | --- | --- | --- |
| Հ/Հ | Միջոցառման անվանումը | Գումարը (Հազար ՀՀ դրամ) | Համամասնությունը (%) |
| **ԲՆԱՊԱՀՊԱՆԱԿԱՆ ՍՈՒԲՎԵՆՑԻԱ** | 9 011 100 | 100 |
| *1* | *Եղևնիների ու ակացիաների ձեռքբերում* | 9 011 100 | 100 |
| **Ընդամենը** | 9 011 100 | **100** |

***6. Համայնքի 2026թվականի բյուջեի նախագծով կանխատեսվող բյուջետային մուտքերի հաշվին նշված ծրագրի իրականացման անհնարինությունը կապված է ընկերությունների կողմից վճարներ չկատարելու հետ, որի դեպքում համայնքը ծրագիրը կիրականացնի սեփական միջոցներով:***

**ՀԱՄԱՅՆՔԻ ՂԵԿԱՎԱՐ ՍԵՎԱԿ ՄԻՔԱՅԵԼՅԱՆ**

***Կատ.` Վանուհի Բարեղամյան***

***Հեռ. ` (060)704051***